**Onegin** — рок-гурт з горада Брэст, Беларусь. Заснаваны ў 2000 годзе.

Стыль музыкі — альтэрнатыўны рок, пост-гранж. Гурт заснаваны удзельнікамі калектываў «PEACEMAKER» і «Наизнанку», Юрыем Юрчыкам і Юрыем Карагада. Першапачаткова музыкі гралі поп-рок, але з часам стыль трансфармаваўся ў больш грубы і вуглаваты, захоўваючы пры гэтым сваю меладычнасць.

Гісторыя
--------

### 2000 год

Гурт заснаваны ў 2000 годзе Юрыем Юрчыкам і Юрыем Карагада. У якасці саліста быў запрошаны Алег «Пацям» Сцепанюк («Негатив», «Наизнанку», «Кола»). Калектыў пачаў рэпетаваць у красавіку 2000 у складзе Алег Сцепанюк (вакал, гітара), Юрый Юрчык (бас), Юрый Карагада (гітара), Эрык Калтахчан (барабаны). Першапачаткова група называлася «Снайперы». Першае demo гурта было запісана ў маі 2000 года. У жніўні гэтага ж года «Пацям» прывёў у склад новага ўдзельніка — Мікалая Сямітка, на замену Эрыку Калтахчану, які перайшоў у групу МАКАМ РАСТ. Летам 2000 дэмазапіс «Снайперов» трапіў ў рукі Канстанціну Калеснікаву (Лепрыконсы, IQ48), Пасля чаго «Снайперы» выступалі ў якасці «разагрэва» калектыву на канцэртах «Лепрыконсаў». У верасні гэтага ж года, у студыі «ВОЗДУХ» у г. Брэст гурт запісвае свой першы альбом, які атрымаў назву «Город дорог». У гэты ж час назва калектыву змяняецца на ONEGIN.

### 2001 год

Узімку 2000 г. - вясной 2001 гурт актыўна канцэртуе, у тым ліку ў маі 2001 прымае ўдзел у фестывалі BELARUSIFICATION ў г. Мінск. У чэрвені таго ж года, ONEGIN выступаюць на разагрэве ў Лепрыконсаў на прэзентацыі альбома «Все ребята — перцы!» у Маскве, тады ж адбылася спроба падпісаць кантракт з лэйблам «Союз рекордс», але апошнія групай не зацікавіліся. Некалькі песень групы выходзяць на шэрагу беларускіх і расійскіх зборнікаў. Восенню 2001 у Брэсце адбыўся фестываль маладзёжнай музыкі «Золотая осень», на якім група атрымлівае гран-пры. У гэтым жа годзе выдадзены альбом «Город дорог» (Студия С).

### 2002 год

Вясной 2002 ONEGIN прымаюць удзел у радыёпраграме «Музычны рынг» на радыё «Сталіца», дзе прайграюць па рашэнні журы, але набіраюць самую вялікую колькасць балаў ад слухачоў за ўсю нядоўгую гісторыю перадачы. У працягу 2002 гурт актыўна рэпетуе і выступае, і ў жніўні 2002 запісвае 20 песень для другога альбома, які быў названы «Не верь никому». Звядзенне другога дыска пачалося зімой 2002 , але ў студзені 2003 было прынята рашэнне перапісаць частку гітарных трэкаў, што зацягнула працэс звядзення на некалькі месяцаў. У гэты ж час ONEGIN спрабуюць наладзіць працу з прадстаўніком Universal Music Russia.

### 2003 год

У 2003 г. намецілася змена стылістыкі гурта ў бок пацяжэння — да больш грубага і «вуглаватага» гука. Летам 2003 музычнае агенцтва «Underground» (Польшча) запрасілі ONEGIN выступіць на аэрадроме «Бяла Падляска» у якасці разагрэву гурта Myslovitz. Пасля ўдалага выступу, ONEGIN былі запрошаныя на «разагрэў» іншых вядомых польскіх калектываў — такім чынам, з'явіўшыся адным з першых рок-калектываў Беларусі, экспартаваўшых сваю музыку на Захад.

### 2004-2006 гады

У перыяд 2004-2005 гг. ONEGIN рэгулярна канцэртуюць у Беларусі і Польшчы, а таксама адыгрываюць два невялікіх тура па украінскіх клубах. У 2005 годзе гурт запісвае і выпускае альбом «Седна», і прадпрымае апошнюю спробу падпісацца пад Universal, аднак гэтым планам не наканавана было ажыццявіцца; UM дэлегуюць кантракт свайму ўкраінскаму падраздзяленню, якое неўзабаве зачыняецца з-за фінансавых цяжкасцяў.

### 2007 год

У 2007 у склад прыходзіць другі гітарыст, Іван Пасохін, і Алег Сцепанюк аддае сваю частку гітарных партый яму, у спробе засяродзіць максімум намаганняў на вакале. Аднак, «Седна» становіцца апошнім дыскам з удзелам «Пацяма».

### 2008 год

У чэрвені 2008 года Алег Сцепанюк сыходзіць з групы, яму на замену прыходзіць Улад Філіпаў, які таксама грае ў групе Слайды. У 2008 годзе, пры ўдзеле новага вакаліста, выдаецца промадыск «Hiroshima EP», на якім група прадставіла трэкі з новага альбома «4». У гэты ж час запісваецца кавер на песню Джонна Ленона «Cold Turkey».

### 2010 год

2010 год адзначаецца актыўным канцэртным графікам, гурт дае канцэрты па гарадах Беларусі, удзельнічае ў фестывалях «MetalFest», «Сублимация», «X-Star». Выпускаецца прома-дыск і рыхтуецца да выдання новы альбом «4».

У верасні 2010 года група выпускае альбом «4», які выкладзены для вольнай запампоўкі на афіцыйным сайце гурта, аднак крызіс у калектыве прыводзіць да таго, што ў лютым 2012 Юрый Карагада аб'яўляе аб роспуску калектыва.

### 2014-2016 гады

З 2014 года ідуць размовы пра аб'яднанне калектыва, у 2015 музыкі даюць сольны канцэрт (разам з Алегам Сцепанюком), які прайшоў з аншлагам, а ў 2016 прадстаўляюць новы інтэрнэт-сінгл. Аднак, як падкрэсліваюць музыкі, нельга гаварыць пра паўнавартаснае аднаўленне калектыва.

Дыскаграфія
-----------

* «Горад дарог» — 2000
* «Не верь никому» — не выдадзены
* «Сэдна» — 2006
* «Hiroshima EP» — 2008
* «4» — 2010
* «5 минут славы» (сінгл) — 2015
* «Взрослый» (сінгл) — 2016

Склад
-----

### Бягучы склад

* Юрый Карагада — гітара
* Юрый Юрчык — бас
* Мікалай Сямітка — ударныя
* Алег «Пацям» Сцепанюк — вакал

### Ранейшыя ўдзельнікі

* Эрык Калтахчан (барабаны) — 2000
* Улад Філіпаў — 2008-2012
* Іван Пасохін — 2008-2009

Зноскі
------

1. ↑  Брест музыкальный | ONEGIN Архівавана 11 лістапада 2011.
2. ↑  Леприконсы
3. ↑  IQ 48 — Здаровыя Лосі! Архівавана 4 красавіка 2005.

Спасылкі
--------

* Група Вконтакте
* МИФЫ И ЛЕГЕНДЫ МУЗЫКАЛЬНОГО БРЕСТА. ONEGIN Архівавана 29 красавіка 2017. на binkl.by
* Брест музыкальный о Onegin **(нявызн.)**(недаступная спасылка) (26 ліпеня 2003). Архівавана з першакрыніцы 11 лістапада 2011. Праверана 16 лютага 2011.
* Молодёжный рок-фестиваль Эх, Rockнем **(нявызн.)**(недаступная спасылка) (26 ліпеня 2006). Архівавана з першакрыніцы 5 ліпеня 2012. Праверана 16 лютага 2011.